b'\n_START_ARTICLE_\nBelokatain piiri\n_START_PARAGRAPH_\nBelokatain piiri (ven. \xd0\x91\xd0\xb5\xd0\xbb\xd0\xbe\xd0\xba\xd0\xb0\xd1\x82\xd0\xb0\xd0\xb9\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Belokataiski raion, ba\xc5\xa1kiiriksi \xd0\x91\xd0\xb0\xd0\xbb\xd0\xb0\xd2\xa1\xd0\xb0\xd1\x82\xd0\xb0\xd0\xb9 \xd1\x80\xd0\xb0\xd0\xb9\xd0\xbe\xd0\xbd\xd1\x8b, Balaqatai raiony) on paikallinen itsehallintoalue Ba\xc5\xa1kortostanin tasavallan koillisosassa T\xc5\xa1eljabinskin ja Sverdlovskin alueiden vastaisella rajalla. Piirin hallinnollinen keskuskyl\xc3\xa4 Novobelokatai sijaitsee 341 kilometri\xc3\xa4 tasavallan p\xc3\xa4\xc3\xa4kaupungista Ufasta koilliseen. Piiri koostuu 13 maalaiskunnasta, ja on perustettu vuonna 1930._NEWLINE_Belokatain piirin pinta-ala on 3 037 km\xc2\xb2. Vuonna 1995 piirin asukasluku oli noin 23 000 ja asukastiheys 8 asukasta/km\xc2\xb2. Suurimmat etniset ryhm\xc3\xa4t ovat ven\xc3\xa4l\xc3\xa4iset ja ba\xc5\xa1kiirit.'